paragraph_text: Pierre Varignon (Caen, 1654. – Pariz, 23. prosinca 1722.), francuski matematičar i fizičar, poznat po doprinosima na područjima kinematike, statike, dinamike i euklidske geometrije, poput istraživanja paralelograma vektora, momenta sile, Leibnizova diferencijalnog računa te infinitezimalnog računa. Prijateljevao je s Newtonom, Leibnizom i obitelji Bernoulli. Bio je članom Francuske akademije znanosti, Pruske akademije i Londonskog kraljevskog društva.